## Pravilnik o tehničkim zahtjevima i postupku homologacije motornih vozila kategorije M1 s obzirom na blatobrane TPV 137 (izdanje 00)

### NN 132/2004 (23.9.2004.), Pravilnik o tehničkim zahtjevima i postupku homologacije motornih vozila kategorije M1 s obzirom na blatobrane TPV 137 (izdanje 00)

# DRŽAVNI ZAVOD ZA NORMIZACIJU I MJERITELJSTVO

2372

Na
temelju članka 275. stavka 3. Zakona o sigurnosti prometa na cestama (»Narodne
novine« broj 105/04) ravnatelj Držav­nog zavoda za normizaciju i mjeriteljstvo
donosi

## PRAVILNIK

### O TEHNIČKIM ZAHTJEVIMA I POSTUPKU HOMOLOGACIJE MOTORNIH VOZILA KATEGORIJE M1 S OBZIROM NA BLATOBRANE TPV 137 (IZDANJE 00)

Članak
1.

Ovim pravilnikom uređuju se tehnički zahtjevi i
postupak homologacije za motorna vozila kategorije M1(1) s obzirom na njihove
blatobrane.

Članak 2.

Tehnički zahtjevi za vozila s
obzirom na blatobrane navedeni su u točkama 1. – 3., a postupak homologacije u
točkama 4. – 6. priloga I. ovoga pravilnika i čine njegov sastavni dio.

Članak 3.

Tijelo za homologaciju vozila
u smislu odredaba ovoga pravilnika je Državni zavod za normizaciju i
mjeriteljstvo (u daljnjem tekstu: Zavod).

Članak 4.

Zavod će dodijeliti
certifikat o homologaciji za tip vozila s obzirom na blatobrane ako taj tip
vozila zadovoljava zahtjeve u točkama 1. – 3. priloga I. ovoga pravilnika.

Obrazac certifikata o
homologaciji sadržan je u prilogu III. ovoga pravilnika.

Članak 5.

Vozila kategorije M1 mogu se homologirati te
uvoziti i stav­ljati na tržište ako ta vozila s obzirom na blatobrane
zadovoljavaju zahtjeve ovoga pravilnika i njegovih priloga.

Članak 6.

Zavod može ovlastiti pravnu
ili fizičku osobu za obavljanje poslova tehničke službe ako ispunjava sljedeće
uvjete:

– da zadovoljava zahtjeve
norme HRN EN ISO/IEC 17025 o osposobljenosti ispitnih laboratorija za područje
ispitivanja prema zahtjevima iz ovoga pravilnika

– da ima najmanje jednog
djelatnika školske spreme VII/1 strojarskoga smjera

– da može dokazati poznavanje
metoda i postupaka ispitivanja sadržanih u točkama 1. – 3. priloga I. ovoga
pravilnika

Članak 7.

Ovaj pravilnik stupa na snagu
osam dana od dana objave u »Narodnim novinama«, a počet će se primjenjivati
danom pristupa Republike Hrvatske Europskoj uniji.

Klasa: 011-02/04-03/20

Urbroj: 558-04/13-04-1

Zagreb, 7. rujna 2004.

\_\_\_\_\_\_\_
1
Definicija vozila je određena u članku 4. Pravilnika o homologaciji tipa
motornih vozila (»Narodne novine br. 115/04«), a kategorizacija u prilogu II. A istoga
pravilnika.

Ravnatelj
Državnog zavoda za normizaciju i mjeriteljstvo
**dr****.
sc****. Marijan Andrašec, dipl. ing.,** v. r.

**PRILOG
I.**

OPĆI
ZAHTJEVI, POSEBNI ZAHTJEVI, UPORABA LANACA ZA SNIJEG, ZAHTJEV ZA HOMOLOGACIJU
TIPA, DODJELJIVANJE HOMOLOGACIJE, IZMJENA ILI DOPUNA HOMOLOGACIJE, SUKLADNOST
PROIZVODNJE

1.               OPĆI ZAHTJEVI

1.1.            Motorno vozilo mora biti opremljeno
blatobranima (dijelovima nadgradnje, štitnicima za blato itd.)

1.2.            Blatobrani moraju biti konstruirani
tako da što je bolje moguće zaštite ostale sudionike u prometu od izbacivanja
kamenja, blata, leda, snijega i vode te da za ostale sudionike u prometu smanje
opasnost od dodira s kotačima u pokretu.

2.               POSEBNI ZAHTJEVI

2.1.            Kada je vozilo spremno za vožnju
(vidi točku 2.6. priloga II.), s jednim putnikom na prednjem sjedištu i
kotačima u srednjemu položaju, blatobrani moraju zadovoljavati sljedeće
zahtjeve:

2.1.1.         u prostoru omeđenom s radijalnim
ravninama pod kutovima od 30° prema naprijed i 50° prema natrag u odnosu na
središte kotača (vidi sliku 1) širina blatobrana (q) mora biti dovoljna da
prekrije najmanje ukupnu širinu gume (b), uzimajući u obzir najnepovoljniju
kombinaciju gume i kotača prema podacima proizvođača i kako je navedeno u točki
1.3. dodatka priloga III.

2.1.1.1.      u svrhu određivanja širina navedenih u
točki 2.1.1. natpisi (oznake) i ukrasi, zaštitne trake ili rebraste izbočine na
stjenkama gume ne uzimaju se u obzir

2.1.2.         Stražnja
strana blatobrana ne smije završavati prije vodoravne ravnine koja se nalazi
150 mm iznad osi vrtnje kotača (mjereno od središta kotača). Nadalje, presjek
ruba blatobrana s tom ravninom (točka A, slika 1.) mora se nalaziti s vanjske
strane središnje uzdužne ravnine gume ili, u slučaju udvojenih kotača, s
vanjske strane središnje uzdužne ravnine vanjske gume.

2.1.3.         Oblik
i položaj blatobrana moraju biti takvi da se nalaze što je moguće bliže gumi, a
u dijelu prostora omeđenu radijalnim ravninama prema definiciji u točki 2.1.1.
blatobrani moraju zadovoljavati sljedeće zahtje­ve:

2.1.3.1.      Projekcija
dubine vanjskog ruba blatobrana (p) u okomitoj ravnini osi gume mora iznositi
najmanje 30 mm, mjereno u okomitoj uzdužnoj ravnini koja prolazi kroz središte
gume; ta dubina (p) može se postupno smanjivati do nule u radijalnim ravninama
određenim u točki 2.1.1;

2.1.3.2.      razmak
(c) između donjeg ruba blatobrana i osi koja prolazi kroz središte kotača ne
smije iznositi više od 2r, pri čemu »r« označava statički polumjer gume.

2.1.4.         U
slučaju vozila koja imaju ovjes namjestiv po visini navedeni zahtjev mora biti
ispunjen kada je vozilo u uobičajenom položaju za vožnju koji je odredio proizvođač
vozila.

2.2.            Blatobrani se mogu sastojati od
različitih dijelova na kojima i između kojih, kada su sklopljeni, ne smije
postojati zračnost.

2.3.            Blatobrani moraju biti čvrsto
postavljeni. K tomu mogu biti odvojivi kao cjelina ili po dijelovima.

3.               UPORABA LANACA ZA SNIJEG

3.1.            U slučaju vozila s pogonom na samo
dva kotača, proizvođač mora potvrditi da je vozilo konstruirano tako da se
najmanje jedan tip lanaca za snijeg može upotrijebiti na najmanje jednom od
tipova kotača i guma homologiranih za pogonske kotače toga tipa vozila. Jedna
kombinacija lanac/guma/kotač prikladna za vozilo mora biti navedena od strane
proizvođača i upisana u točki 1.2. dodatka priloga III.

3.2.            U slučaju vozila s pogonom na četiri
kotača, uklju­čujući vozila kod kojih pogon na jednoj osovini može biti
isključen ručno ili automatski, proizvođač mora potvrditi da je vozilo
konstruirano tako da se najmanje jedan tip lanaca za snijeg može upotrijebiti
na tome tipu vozila na najmanje jednome od tipova kotača i guma homologiranih za
najmanje jednu pogonsku osovinu koja ne može biti isključena. Jedna kombinacija
lanac/guma/kotač prikladna za vozilo i pogonske kotače na koje ti lanci mogu
biti pričvršćeni mora biti navedena od strane proizvođača i upisana u točki
1.2. dodatka priloga III.

3.3.            Svako
vozilo u seriji, koje je sukladno homologiranomu tipu vozila mora biti
popraćeno uputama o tipu ili tipovima lanaca za snijeg koji se mogu
upotrijebiti.

4.               ZAHTJEV ZA HOMOLOGACIJU TIPA

4.1.            Zahtjev
za homologaciju tipa vozila s obzirom na blatobrane sukladno odredbama članaka
6. i 7. Pravilnika o homologaciji tipa motornih vozila podnosi proi­zvo­đač
vozila.

4.2.            Obrazac
za opisni dokument prikazan je u prilogu II. ovoga pravilnika.

4.3.            Vozilo
uzorak koje je predstavnik tipa vozila za koji je zatražena homologacija mora
biti dostavljeno tehničkoj službi odgovornoj za provedbu homologacijskih
ispitivanja.

5.               DODJELJIVANJE HOMOLOGACIJE

5.1.            Ako
vozilo zadovoljava odgovarajuće zahtjeve, mora biti dodijeljena homologacija
tipa vozila sukladno članku 8. Pravilnika o homologaciji tipa motornih vozila.

5.2.            Obrazac
za certifikat o homologaciji prikazan je u prilogu III. ovog pravilnika.

5.3.            Svaki
homologirani tip vozila dobiva svoj homologacijski broj sukladno prilogu VII.
Pravilnika o homologaciji tipa motornih vozila. Isti homologacijski broj ne
smije se dodijeliti kojemu drugom tipu vozila.

6.               PREINAKE TIPA VOZILA I HOMOLOGACIJE

6.1.            Za preinake tipa vozila koji je
homologiran u skladu s ovim pravilnikom primjenjuju se odredbe članaka 16. i
17. Pravilnika o homologaciji tipa motornih vozila.

7.               SUKLADNOST PROIZVODNJE

7.1.            Opći zahtjevi za uspostavljanje sukladnosti proizvod­nje
određeni su u člancima 29. – 32. Pravilnika o homologaciji tipa motornih vozila.

**![](dodatni/349689.gif)**

*Slika
1*

\_\_\_\_\_\_\_\_\_

(1) Razmak b mjeri se na
gornjoj strani gume

if !supportEmptyParas endif

**PRILOG
II.**

OPISNI
DOKUMENT br. …..

prema dodatku l. Pravilnika o homologaciji tipa motornih
vozila\* (Smjernica 70/156/EEC ) za homologaciju vozila s
obzirom na blatobrane (Pravilnik TPV 137 - Smjernica 78/549/EEC prema zadnjim
izmjenama i dopunama Smjernice 94/78/EC).

if !supportEmptyParas endif

Sljedeći podaci, ako su
potrebni, moraju biti priloženi u tri primjerka s popisom dokumenata. Svi
crteži moraju biti dostavljeni u prikladnu mjerilu i dovoljno podrobni na
formatu A4 ili presavijeni na taj format. Ako su priložene, fotografije, moraju
prikazivati potrebne pojedinosti.

Ako su sustavi, sastavni
dijelovi ili zasebne tehničke jedinice s elektroničkim upravljanjem, moraju se
dodati podaci o njihovim značajkama.

if !supportEmptyParas endif

0.             OPĆI
PODACI

0.1.          Marka
(trgovačka oznaka proizvođača)::

0.2.          Tip
i trgovački naziv (nazivi):.................

0.3.          Identifikacijska
oznaka tipa, ako je postavljena na vozilu (b)::

0.3.1        Mjesto
te oznake:.................................

0.4.          Kategorija
vozila (c)::............................

0.5.          Naziv
i adresa proizvođača:..................

8.8.          Adresa
(adrese) tvornice (tvornica) za sklapanje:

1.             OPĆE
KONSTRUKCIJSKE ZNAČAJKE VOZILA

1.1.          Fotografije
i/ili crteži vozila predstavnika:

1.3.          Broj
osovina i kotača:...........................

1.3.1.       Broj
i položaj osovina s dvostrukim kotačima:

2.            MASE I DIMENZIJE VOZILA (e) (kg, mm) (po potrebi
pozvati se na odgovarajući crtež)

2.4.          Vanjske dimenzije vozila

2.4.1.       Podvozje bez nadogradnje:...................

2.4.1.3.    Visina (u položaju vozila za vožnju) (l):..

                                                                            .................................................................
(kod vozila s namještanjem
razine navesti uobičajeni položaj za vožnju)

2.4.2.       Podvozje s nadogradnjom:...................

2.4.2.3.    Visina (u položaju vozila za vožnju) (l):..
............................................................

            (kod vozila s
namještanjem razine navesti uobičajeni položaj za vožnju)

2.6.            Masa vozila s nadogradnjom u voznom stanju i, u slučaju
vučnog vozila kategorije različite od M1, s vučnom spojnicom ako ju je ugradio proizvođač ili
masa podvozja ili podvozja s kabinom bez nadogradnje i/ili vučne spojnice ako
proizvođač ne ugrađuje nadogradnju i/ili vučnu spojnicu (uključujući tekućine,
alat, zamjenski kotač, ako je ugrađen, i vozača), a kod autobusa i člana posade
ako vozilo ima sjedalo za posadu) (o) (najveća i najmanja za svaku inačicu):

6.             OVJES

6.6.          Gume
i kotači

6.6.1.       Kombinacija guma/kotač (za gume navesti oznaku veličine,
najmanji indeks nosivosti, najmanju brzinsku kategoriju; za gume brzinske
kategorije Z, namijenjene za ugradbu na vozila čija najveća brzina prelazi 300
km/h, treba navesti istovrijedne podatke; za kotače navesti veličinu naplatka i
dubinu nalijeganja)

6.6.1.1.      Osovine

6.6.1.1.1.   Osovina 1.:..........................................

6.6.1.1.2.   Osovina 2.:..........................................

6.6.1.1.3.   Osovina 3.:..........................................

6.6.1.1.4.   Osovina 4.:..........................................

6.6.4.         Kombinacija
lanac/guma/kotač za prednju i/ili stražnju osovinu prikladna za određeni tip
vozila prema preporukama proizvođača:

9.             NADOGRADNJA

9.16.          Blatobrani

9.16.1.       Kratak
opis vozila s obzirom na blatobrane:

9.16.2.        Podrobni
crteži blatobrana i njihova položaja na vozilu iz kojih su vidljive dimenzije
prikazane na slici 1. priloga l. Pravilnika TPV 137, uzimajući u obzir granične
kombinacije guma/kotač:

**\_\_\_\_\_\_\_\_**\* Broj  točaka i napomene upotrijebljene u ovome
opisnom dokumentu odgovaraju točkama i napomenama navedenima u dodatku I.
Pravilnika o homologaciji tipa motornih vozila (»NN« br. 115/04; Smjernica
70/156/EEC). Točke  koje se ne
primjenjuju u ovom pravilniku su ispuštene.

**if !supportEmptyParas endif**

**PRILOG
III.**

CERTIFIKAT
O HOMOLOGACIJI

*Obrazac*

(najveći format: A4 (210 x
297 mm)

if !supportEmptyParas endif

Naziv tijela za homologaciju

Izjava o:

– homologaciji (1)

– izmjeni/dopuni homologacije (1))

– odbijanju homologacije (1)

– povlačenju homologacije (1)

za tip vozila/sastavnoga dijela/zasebne tehničke jedinice (1) s obzirom
na Smjernicu 78/549/EEC prema zadnjim izmjenama i dopunama Smjernice 94/78/EC).

Broj homologacije: ................................................

Razlog za izmjenu/dopunu: .....................................

DIO I.

0.1             Marka
(trgovačka oznaka proizvođača):

0.2             Tip
i trgovački naziv:.............................

0.3             Identifikacijska oznaka tipa, ako je postavljena na
vozilu/sastavnom dijelu/zasebnoj tehničkoj jedinici
(1) (2):..................................................

0.3.1          Mjesto
te oznake:.................................

0.4             Kategorija
vozila (3):.............................

0.5             Naziv
i adresa proizvođača:..................

0.7             U
slučaju sastavnih dijelova i zasebnih tehničkih jedinica, mjesto i način postavljanja
oznake homologacije:

0.8             Adresa (adrese) pogona za sklapanje:...

DIO II.

1.               Dodatni podaci (po potrebi): vidi Dopunu

2.               Tehnička služba odgovorna za provedbu homologacijskih
ispitivanja:

3.               Datum
izvještaja o ispitivanju:...............

4.               Broj
izvještaja o ispitivanju:...................

5.               Možebitne
napomene: vidi dopunu

6.               Mjesto:................................................

7.               Datum:.................................................

<235.5pt'><='font-size:12.0pt;
mso-bidi-font-size:9.5pt'>8.               Potpis:.................................................

9.               Priložen
je popis dokumenata koji čine opisnu dokumentaciju, koja je pohranjena u tijelu
za homologaciju, i koji se mogu dobiti na zahtjev

Dodatak
certifikatu o homologaciji br. ..............

koji se odnosi na homologaciju vozila s obzirom na Smjernicu
78/549/EEC s uključenim izmjenama i dopunama zaključno sa Smjernicom 94/78/EC.

1.               DODATNI PODACI

1.1             Opis vozila s
obzirom na blatobrane:.....

1.2             Lanac/guma/kotač
kombinacija na prednjoj i/ili stražnjoj osovini, koju je odredio proizvođač:

1.3             Guma/kotač
kombinacija/kombinacije uključujući dubinu nalijeganja koju/koje je odredio
proizvođač:

5.                    Napomene:

\_\_\_\_\_\_\_\_\_
(1) Prekrižiti što se ne
primjenjuje.

(2)  Ako podaci za oznaku tipa sadrže znakove koji nisu bitni za
opis tipova vozila/sastavnoga dijela ili zasebne tehničke jedinice na koju se
odnosi certifikat o homologaciji, takvi znakovi moraju biti u
dokumentaciji  nadomješteni znakom »?«
(npr. ABC??123???).

(3)                   Prema definiciji u prilogu
II.A Smjernice 70/156/EEC.

Pravilnik, NN 132/2004-2372